32004D0344
L 111/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 март 2004 година
за разпределение от държавите-членки на резервния фонд при усвояването на помощта от структурните фондове на Общността в рамките на цели 1, 2 и 3, както и на Финансовия инструмент за ориентиране на рибарството извън цел 1
(нотифицирано под номер С(2004) 883)
(2004/344/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) 1260/1999 на Съвета от 21 юни 1999 г. относно определянето на общи разпоредби за структурните фондове (1), и по-специално член 44 от него,
като има предвид, че:
(1)
Член 7, параграф 5 от Регламент (ЕО) 1260/1999 изисква 4 % от бюджетните ангажименти съгласно всяка национална индикативна разбивка да се разпределят като резервен фонд при усвояването в съответствие с член 44 от този регламент. На 1 юли 1999 г. Комисията фиксира индикативно разпределените суми от държавите-членки за бюджетните ангажименти по цели 1 и 2 чрез съответно Решения 1999/501/ЕО (2) и 1999/504/ЕО на Комисията (3), както и за цел 3 чрез Решение 1999/505/ЕО на Комисията (4), и за Финансовия инструмент за ориентиране на рибарството извън цел 1 чрез Решение 1999/500/ЕО на Комисията (5).
(2)
Преди 31 декември 2003 г., на базата на индикаторите за мониторинг, посочени в член 44, параграф 1 от Регламент (ЕО) 1260/1999, държавите-членки оцениха, в тесни консултации с Комисията, изпълнението на всички техни документи относно помощта по всяка цел. На базата на тези оценки те изпратиха на Комисията предложенията си за разпределението на резервния фонд при усвояването.
(3)
Поради това, резервният фонд при усвояването следва да бъде разпределен за оперативните програми или за отделен програмен документ или за приоритетите в последния, за които се счита, че са успешни.
(4)
Настоящото решение ще бъде допълнено с решение на Комисията относно всяка оперативна програма или отделен програмен документ в съответствие с членове 14 и 15 от Регламент (ЕО) 1260/1999, и в съответствие с Берлинската рамка за годишното разпределение на средства,
ПРИЕ НАСТОЯЩОТО РЕШЕНИЕ:
Член 1
Разпределението от държавите-членки на резервния фонд при усвояването по цел 1 се определя, както е изложено в приложение 1.
Член 2
Разпределението от държавите-членки на резервния фонд при усвояването по цел 2 се определя, както е изложено в приложение 2.
Член 3
Разпределението от държавите-членки на резервния фонд при усвояването по цел 3 се определя, както е изложено в приложение 3.
Член 4
Разпределението от държавите-членки на резервния фонд при усвояването за Финансовия инструмент за ориентиране на рибарството извън цел 1 се определя, както е изложено в приложение 4.
Член 5
Адресати на настоящото решение са държавите-членки.
Съставено в Брюксел на 23 март 2004 година.